**Simon Rex Cutright** (\* 20. júl 1974 San Francisco, Kalifornia, USA) je americký herec, komik, rapper, hudobný producent a model. Stal sa známym, vďaka účinkovaniu v troch filmoch série Scary Movie. Neskôr, vystupoval pod menom **Dirt Nasty**, ako rapper a mal niekoľko sólových albumov a spolu-založil hip-hopovú skupinu Three Loco. V roku 2021 získal uznanie kritikov za hlavnú úlohu v dramatickom filme Seana Bakera, *Red Rocket*, pričom získal cenu Independent Spirit Award za najlepšiu mužskú úlohu.

Detstvo a mladosť
-----------------

Rex sa narodil v San Franciscu v Kalifornii a vyrastal v Alamede, ako syn environmentálnej konzultantky a vzťahového kouča. Je židovského pôvodu. Ako osemnásťročný, navštevoval komunitnú školu a pracoval v továrni na vrecia na zemiaky.

Kariéra
-------

V roku 1993, ako devätnásťročný, Rex reagoval na inzerát v losangeleskom časopise a súhlasil s tým, že ho nahého nafotí fotograf Brad Posey a jeho štúdio Club 1821. Nasledujúci rok sa pod aliasom „Sebastian" objavil v sólových masturbačných scénach v troch pornografických filmoch *Club 1821: Young*, *Hard & Solo #2*, *Young*, *Hard & Solo #3* a *Hot Sessions III*. Hovorí, že túto prácu prijal, aby zaplatil nájom a jedlo pre dvojročného syna svojej priateľky. V roku 1994 sa Rex vydal na modelingové turné pre Tommyho Hilfigera a potom sa objavil na mainstreamových modelových koncertoch pre Calvin Klein Inc, Versace a Levi’s.

V roku 1995 MTV najala Rexa, aby pracoval ako VJ, pričom túto prácu robil ešte ďalšie dva roky.

V roku 1999 bol obsadený v komediálnom a dramatickom televíznom seriáli *Jack & Jill* a tiež hral epizódne roly, v televíznych seriáloch ako *Baywatch*, *Everwood* a *Summerland*.

Od roku 2002 hral s Amandou Bynes v sitcome *Čo na tebe milujem*. O rok neskôr, si zahral v paródii *Scary Movie 3*, po boku hercov ako Anna Faris, Regina Hall, Leslie Nielsen a Charlie Sheen. V roku 2006 hral aj vo štvrtom pokračovaní a v roku 2013 aj v piatom pokračovaní. 

Rex vstúpil do hudobného priemyslu v roku 2005 ako rapový umelec po tom, čo sa spriatelil s Mickeyom Avalonom a vystupoval pod pseudonymom Dirt Nasty a založil rapovú skupinu Dyslexic Speedreaders. Rex produkoval a bol súčasťou hitu skupiny „My Dick" a neskôr, spoločne s Lil Jonom, naspievali pieseň „What Do You Say". V roku 2007 Rex vydal svoj debutový album, pod pseudonymom Dirt Nasty, s vlastným názvom.

V roku 2021 hral hlavnú úlohu komediálnej dráme *Red Rocket*. Film získal nomináciu na Zlatú palmu na filmovom festivale v Cannes 2021 a Rex získal pozitívne recenzie, na jeho herecký výkon. Obdržal tiež herecké ocenenie Independent Spirit Award za najlepšiu mužskú úlohu a v rovnakej kategórii obdržal aj cenu filmových kritikov Los Angeles. 

Po boku Diane Keaton, Lois Smith a Elizabeth Lail hral vo filme *Mack & Rita* z roku 2022 a o rok neskôr, by mal mať premiéru film Down Low, kde bude hrať po boku Judith Light a Zacharyho Quinta.

Súkromný život
--------------

Rex si po úspechu Scary Movie 3 kúpil dom v Laurel Canyon, ale býval v Los Angeles. Britské bulvárne médiá mu ponúkli 70 000 USD, aby nepravdivo tvrdil, že chodil s Meghan Markle, vojvodkyňou zo Sussexu, jeho hereckou kolegyňou z televízneho seriálu *Cuts*. Bulvárne médiá špekulovali, že chodil s Paris Hilton, čo odmietol a povedal, že sú dobrými priateľmi. V súčasnosti (2022) žije v Joshua Tree v Kalifornii, uprostred Mohavskej púšte.

Iné projekty
------------

Commons
* Spolupracuj na Commons Commons ponúka multimediálne súbory na tému **Simon Rex**

Externé odkazy
--------------

* Simon Rex v Internet Movie Database (po anglicky)
* Simon Rex v Česko-Slovenskej filmovej databáze

Zdroj
-----

*Tento článok je čiastočný alebo úplný preklad článku Simon Rex na anglickej Wikipédii.*

| * z
* d
* u
Držitelia ceny Independent Spirit Awards za najlepší mužský herecký výkon |
| --- |
| 1985 - 1990 | 
* 1985 M. Emmet Walsh
* 1986 James Woods
* 1987 Dennis Quaid
* 1988 Edward James Olmos
* 1989 Matt Dillon
* 1990 Danny Glover

 |
| 1991 - 2000 | 
* 1991 River Phoenix
* 1992 Harvey Keitel
* 1993 Jeff Bridges
* 1994 Samuel L. Jackson
* 1995 Sean Penn
* 1996 William H. Macy
* 1997 Robert Duvall
* 1998 Ian McKellen
* 1999 Richard Farnsworth
* 2000 Javier Bardem

 |
| 2001 - 2010 | 
* 2001 Tom Wilkinson
* 2002 Derek Luke
* 2003 Bill Murray
* 2004 Paul Giamatti
* 2005 Philip Seymour Hoffman
* 2006 Ryan Gosling
* 2007 Philip Seymour Hoffman
* 2008 Mickey Rourke
* 2009 Jeff Bridges
* 2010 James Franco

 |
| 2011 - 2020 | 
* 2011 Jean Dujardin
* 2012 John Hawkes
* 2013 Matthew McConaughey
* 2014 Michael Keaton
* 2015 Abraham Attah
* 2016 Casey Affleck
* 2017 Timothée Chalamet
* 2018 Ethan Hawke
* 2019 Adam Sandler
* 2020 Riz Ahmed

 |
| od 2021 | 
* 2021 Simon Rex

 |

Autoritné údaje: * BnF: 15661594x
* GND: 1061835243
* ISNI: 0000 0001 1457 5161
* LCCN: no2010180533
* VIAF: 161161170
* WorldCat: lccn-no2010180533